CELEX: 62008CN0559
Language: mt
Date: 2009-02-09 00:00:00
Title: Kawża C-559/08 P: Appell ippreżentat fid- 9 ta' Frar 2009 minn Deepak Rajani (Dear!Net Online) kontra s-sentenza tal-Qorti tal-Prim'Istanza (It-Tmien Awla) tas- 26 ta' Novembru 2008 fil-Kawża T-100/06 — Deepak Rajani (Dear!Net Online) vs L-Uffiċċju għall-Armonizzazzjoni fis-Suq Intern (Trade Marks u Disinni)

4.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 82/10
            
         Appell ippreżentat fid-9 ta' Frar 2009 minn Deepak Rajani (Dear!Net Online) kontra s-sentenza tal-Qorti tal-Prim'Istanza (It-Tmien Awla) tas-26 ta' Novembru 2008 fil-Kawża T-100/06 — Deepak Rajani (Dear!Net Online) vs L-Uffiċċju għall-Armonizzazzjoni fis-Suq Intern (Trade Marks u Disinni)
   (Kawża C-559/08 P)
   (2009/C 82/19)
   Lingwa tal-kawża: L-Ingliż
   Partijiet
   
      Appellant: Deepak Rajani (Dear!Net Online) (rappreżentant: A. Kockläuner, Rechtsanwalt)
   
      Appellat: L-Uffiċċju għall-Armonizzazzjoni fis-Suq Intern (Trade Marks u Disinni)
   Talbiet tal-appellant
   
               —
            
            
               twarrab interament id-Deċiżjoni tal-qpi tas-26 ta' Novembru 2008, Kawża T- l00/06.
            
         
               —
            
            
               tordna lill-UASI jħallas l-ispejjeż tal-kawża quddiem il-Qorti tal-Ġustizzja.
            
         Motivi u argumenti prinċipali
   L-appellant jissottometti li s-sentenza appellata għandha tkun annullata minħabba r-raġunijiet segwenti:
   
               —
            
            
               meta ċaħdet l-ewwel motiv, il-Qorti tal-Prim'Istanza interpretat ħażin it-Taqsima 2 u 3 tal-Artikolu 43 tar-Regolament dwar it-trade mark Komunitarja (RTMK) flimkien mat Taqsima 1 tal-Artikolu 4 tal-Ftehim ta' Madrid;
            
         
               —
            
            
               meta ċaħdet l-ewwel motiv, il-Qorti tal-Prim'Istanza kisret l-Artikolu 6 tat-Trattat tal-Unjoni Ewropea (Verżjoni Konsolidata) kif ukoll l-Artikolu 6 flimkien mal-Artikolu 14 tal-Konvenzjoni għall-Protezzjoni tad-Drittijiet tal-Bniedem u l-Libertajiet Fundamentali (KEDB);
            
         
               —
            
            
               meta ċaħdet l-ewwel motiv, il-Qorti tal-Prim'Istanza kisret l-Artikolu 10 tad-Direttiva 89/104 (KE) (1) flimkien mal-Artikolu 1 tad-Direttiva 89/104 (KE);
            
         
               —
            
            
               meta ċaħdet it-tieni motiv, il-Qorti tal-Prim'Istanza kisret l-Artikolu 79 tar-RTMK billi ma ħaditx inkunsiderazzjoni l-fatt li l-konvenut aġixxa b' mala fede;
            
         
               —
            
            
               meta ċaħdet it-tieni motiv, il-Qorti tal-Prim'Istanza kkunsidrat b'mod żbaljat li t-trade marks inkwistjoni kienu simili b'mod li jistgħu joħolqu konfużjoni u għalhekk, kisret it-Taqsima 1(b) tal-Artikolu 8 tar-RTMK;
            
         
               —
            
            
               meta ċaħdet it-tieni motiv, il-Qorti tal-Prim'Istanza kisret it-Taqsima 4 tal-Artikolu 135 tar-Regoli tal-Proċedura tal-Qorti tal-Prim'Istanza billi ma ħaditx inkunsiderazzjoni l-evidenza korroborattriċi bħala annessi għall-azzjoni ġuridika quddiemha;
            
         
               —
            
            
               meta ċaħdet it-tieni motiv, il-Qorti tal-Prim'Istanza kisret l-Artikoli 49 u 50 flimkien mal-Artikolu 220 tat-Trattat dwar l-Unjoni Ewropea (Verżjoni Konsolidata);
            
         
               —
            
            
               meta ċaħdet it-tieni motiv, il-Qorti tal-Prim'Istanza ma ħaditx inkunsiderazzjoni l-fatt li l-UASI uża ħażin il-poter tiegħu.
            
         
      (1)  L-ewwel Direttiva tal-Kunsill 89/104/KEE tal-21 ta' Diċembru, 1988 biex jiġu approssimati l-liġijiet tal-Istati Membri dwar it-trade marks (ĠU L 40, p. 1).